Manig herre mich des vraget
Manig herre mich des vraget
dvr wc der gernden si· so vil
ob in des niht betraget
dem wil ich betúten ob ichs kann
wie es vmb die gernden· si
ein gernder man der trúget·
der ander kan wol zauel spil
der dritte hofelúget·
der vierde· ist gar ein gvmpel man
der vúnfte ist sinnen vri
so ist der sehste spottes vol
der sibende kleider kǒfet
der ahtode vederliset wol
der· nv́nde vmbe gabe lǒfet
der zehende· hat ein dirne
ein wib ein tohter· vmbehv̊t
den gebent nv́we vnd virne
die herren durh ir toͤrschen mv̊t
si gebent· dorh kvnst niht gv̊t·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse